als_Latn dik_Latn sag_Latn
Nënkryetari i Komisionit të Sigurisë Kombëtare, Flamur Noka, ka konfirmuar se SHISH ka informuar Qeverinë me korrektësisë dhe sipas tij kjo korrespondencë pasqyrohet në raportin që shërbimet sekrete shqiptare i kanë dorëzuar Komisionit. Sipas Nokës, loja e mazhorancës me kreun e SHISH po cënon sigurinë kombëtare por deputeti socialist, Arben Çuko, mendon se Visho Ajazi Lika nuk është i vlefshëm të kryejë këtë detyrë përderisa nuk ka certifikatën e sigurisë.
Edhe nënkryetari i Komisionit të Sigurisë Kombëtare konfirmoi fjalët e Presidentit të Republikës. Flamur Noka pohoi se korrespondenca e Shërbimeve Sekrete përmes të cilave ka informuar Qeverinë, pasqyrohet në raportin që SHISH i ka dorëzuar Komisionit.
Lojën e mazhorancës me certifikatën e sigurisë së kreut të SHISH, Visho Ajazi Likës, Flamur Noka e quan një cënim të sigurisë kombëtare.
Ndryshe mendon deputeti socialit Arben Çuko. Sipas tij kreu i SHISH është në kushtet e pavlefshmërisë së kryerjes së detyrës.
Deklaratat erdhën në përfundim të mbledhjes së Komisionit të Sigurisë Kombëtare ku u miratua projektligji për kujdesin shëndetësor të veçantë të strukturave speciale operacione të policisë. Sipas ministrit të Shëndetësisë, Ilir Beqaj, kosto për buxhetin e shtetit do të jetë prej 18 mijë lekësh të reja në vit për çdo polic.
als_Latn als_Latn als_Latn als_Latn als_Latn